## דן אלון ערך ויקיפדיה

**קובייה משמאל**

דן אלון

לידה 18 ביולי 1967

מדינה: ישראל

תחום התמחות: מומחה לציפורים ([אורניתולוג](https://he.wikipedia.org/wiki/אורניתולוגיה)) זואולוג ואקולוג

תפקיד (מאז 2023): מנכ״ל החברה להגנת הטבע

**קטגוריות:** "ארץ ישראל: חוקרי טבע" ״החברה להגנת הטבע״ ״אורניתולוגים״ ״צפרות״

**הערך הראשי:**

דן אלון (נולד ב-18 בילוי 1967) הוא [מומחה לציפורים](https://he.wikipedia.org/wiki/אורניתולוגיה), המכהן כמנכ"ל [החברה להגנת הטבע](https://he.wikipedia.org/wiki/החברה_להגנת_הטבע) מאז 2023.

קורות חיים

דן אלון נולד וגדל בקיבוץ מזרע. הוא התחנך בקיבוץ ובהמשך בבית ספר משותף לקיבוצים באזור העמקים. בגיל 12 החל לעסוק בצפרות. לאורך מרבית שירותו הצבאי היה מש״ק חינוך וידיעת הארץ ומדריך ומומחה לנושא ציפורים בבית ספר שדה [הר גילה](https://he.wikipedia.org/wiki/הר_גילה).

בשנים 1986-1983 השתתף אלון כמתנדב בסקרים על נדידת העופות ב[כפר קאסם](https://he.wikipedia.org/wiki/כפר_קאסם), ובשנים 1995-1987 ניהל אותו. סקר נדידת העופות הדורסים בכפר קאסם, שהחל ב-1977, חשף לראשונה את ההיקף המרשים של [נדידת](https://he.wikipedia.org/wiki/נדידת_עופות) דורסים מעל ישראל במהלך חודשי הסתיו. הסקר שימש במשך שנים הכלי העיקרי לקביעת גודל האוכלוסייה של מספר מינים של עופות דורסים, כמו למשל עיט החורש ונץ קצר אצבעות. אלון החל לנהל את סקר הדורסים בעת שירותו הצבאי, וב-1988, לאחר שהשתחרר מהצבא, העביר את הסקר לאזור העמקים הצפוניים, מכיוון ש[האינתיפאדה הראשונה](https://he.wikipedia.org/wiki/האינתיפאדה_הראשונה), שפרצה באותה שנה לא אפשרה לקיים אותו בכפר קאסם. **(מקור/מקורות לפסקה הזו?)**

אלון למד לתואר ראשון בביולוגיה והוראת המדעים ב[מכללת אורנים](https://he.wikipedia.org/wiki/אורנים_-_המכללה_האקדמית_לחינוך), ולתואר שני ב[אקולוגיה](https://he.wikipedia.org/wiki/אקולוגיה) ו[זואולוגיה](https://he.wikipedia.org/wiki/זואולוגיה) במחלקה לזואולוגיה ב[אוניברסיטת תל אביב](https://he.wikipedia.org/wiki/אוניברסיטת_תל_אביב) בהנחייתם של פרופסור [יורם יום-טוב](https://he.wikipedia.org/wiki/יורם_יום-טוב) ופרופסור [יוסי לשם](https://he.wikipedia.org/wiki/יוסי_לשם). המחקר עסק באקולוגיה של ה[עגורים](https://he.wikipedia.org/wiki/עגוריים) החורפים ב[עמק החולה](https://he.wikipedia.org/wiki/עמק_החולה).

דן ניהל את [מרכז הצפרות](https://he.wikipedia.org/wiki/מרכז_צפרות) של החברה להגנת הטבע בשנים 2021-1995. בתקופה זו יזם הוביל וניהל פרויקטים ומיזמים רבים לשמירה על הציפורים בישראל. בשנת 2021 התמנה לתפקיד סמנכ״ל שמירת טבע בחברה להגנת טבע, בשנת 2023 התמנה למנכ״ל החברה להגנת הטבע.

דן נשוי לעדנה אלון ואב לשתי בנות ובן. מתגורר ב[כפר ביל"ו](https://he.wikipedia.org/wiki/כפר_ביל%22ו).

צפרות

אלון היה מהיזמים שדחפו להקמת פארק טבע בדגש על צפרות ב[עמק החולה](https://he.wikipedia.org/wiki/עמק_החולה). תוכנית ראשונית לאזור זה כללה הקמה של מלונות ותשתיות רבות, שהיו עלולים לפגוע באתר שבו חולפות ציפורים נודדות רבות. לאחר שהמאבק הציבורי הצליח והוחלט על הקמתו של פארק טבע, קידם אלון יחד עם [קק״ל](https://he.wikipedia.org/wiki/קרן_קיימת_לישראל) ואגודת נחלת המושבים את התכנון והביצוע של [אגמון החולה](https://he.wikipedia.org/wiki/אגמון_חולה) ב-2004, הכולל אתר [תיירות](https://he.wikipedia.org/wiki/%D7%AA%D7%99%D7%99%D7%A8%D7%95%D7%AA) המהווה מוקד [צפרות](https://he.wikipedia.org/wiki/%D7%A6%D7%A4%D7%A8%D7%95%D7%AA) בשל ה[עופות](https://he.wikipedia.org/wiki/%D7%A2%D7%95%D7%A4%D7%95%D7%AA) הרבים הנקבצים בו, בעיקר [עופות מים](https://he.wikipedia.org/wiki/%D7%A2%D7%95%D7%A4%D7%95%D7%AA_%D7%9E%D7%99%D7%9D). הייחוד באתר הוא במתן האפשרות לעגורים ולציפורים נודדות אחרות להתקיים לצד פעילות חקלאות ותיירות. דן ניהל את הפרויקט עד שנת 2016, ובתוך כך יזם והביא להקמת תחנת הטיבוע בעמק החולה.

בשיתוף עם פרופסור לשם, הוביל אלון את המיזם להקמת רשת [מרכזי צפרות](https://he.wikipedia.org/wiki/__________) בישראל. הפרויקט, שקודם במסגרת החלטת ממשלה שהתקבלה באפריל 2014, כלל גם את הקמתו של פורטל הצפרות של ישראל. בפורטל נוצרה לראשונה בישראל מסגרת לעריכתו של [מדע אזרחי](https://he.wikipedia.org/wiki/מדע_אזרחי) לרישום תצפיות בציפורים, שבהמשך התמזגה עם הפלטפורמה הבין-לאומית של [אוניברסיטת קורנל](https://he.wikipedia.org/wiki/אוניברסיטת_קורנל) בארה״ב.

בתקופתו של אלון כמנהל מרכז הצפרות, הצטרפה החברה להגנת הטבע לארגון הבין לאומיBirdlife International , והוקמה ושודרגה [התחנה לחקר ציפורי ירושלים](https://he.wikipedia.org/wiki/התחנה_לחקר_ציפורי_ירושלים) ע"ש נילי ודוד. כמו כן, אלון יזם וניהל תוכניות רבות לשימור של מיני עופות וציפורים בישראל, בהם [בז אדום](https://he.wikipedia.org/wiki/בז_אדום), [חוברה](https://he.wikipedia.org/wiki/חוברה), [אלימון](https://he.wikipedia.org/wiki/אלימון) ו[סיס חומות](https://he.wikipedia.org/wiki/סיס_חומות).

בשנת 2000 יזם פרויקט חוצה גבולות עם ארגונים מהמזרח התיכון הפרויקט התרכז בעמק הירדן ומומן על ידי האיחוד האירופי. במסגרת הפרויקט הוקמו שלושה מרכזי צפרות לאורך בקע הירדן: בשטח [ירדן](https://he.wikipedia.org/wiki/ירדן), בעיר [יריחו](https://he.wikipedia.org/wiki/יריחו) ברשות הפלסטינית וב[כפר רופין](https://he.wikipedia.org/wiki/כפר_רופין).

יחד עם שותפים, אלון הביא להקמה של מרכז הצפרות באילת, שבהמשך הפך האתר לפארק עירוני בשיתוף עיריית [אילת](https://he.wikipedia.org/wiki/אילת), קק״ל, החברה להגנת הטבע, [מועצה אזורית אילות](https://he.wikipedia.org/wiki/מועצה_אזורית_חבל_אילות), ו[רשות הטבע והגנים](https://he.wikipedia.org/wiki/רשות_הטבע_והגנים). דן היה חבר בהנהלת הפארק עד 2021. בשיתוף עם הצפר יהונתן מירב, יזם אלון ב-2014את פרויקט אלופי הנדידה שמתקיים מאז מדי שנה. זהו פרויקט בין-לאומי שגייס מאות אלפי דולרים לשמירה על ציפורים ברחבי העולם וקידם את תיירות הצפרות בישראל. **(מקור?)**

אלון היה שותף לקמפיינים להפסקת [הציד](https://he.wikipedia.org/wiki/ציד) של [התורים](https://he.wikipedia.org/wiki/תור_(עוף)) ו[השליווים](https://he.wikipedia.org/wiki/שליו) בישראל. התהליך להוצאתם מרשימת המינים המותרים בציד נמצא עדיין בעיצומו.

ב-2008, במסגרת חגיגות ה-60 לישראל, היה אלון אחד מהמובילים של הפרויקט לבחירתה של הציפור הלאומית של ישראל. יותר ממילון ישראלים השתפו בהצבעה שבה נבחרה הדוכיפת. טקס ההכתרה נערך בבית הנשיא, בהשתתפות הנשיא דאז שמעון פרס, והפרויקט זכה באותה שנה בפרס הארי השואג לקמפיין יחסי הציבור האפקטיבי ביותר. (**מקור/מקורות לפסקה הזו)**

שמירת טבע

אלון היה שותף למאבקים רבים לשמירה על הטבע בישראל. ביניהם, המאבק בתוכנית התיירותית בעמק החולה והמאבק בתוכניות רבות להקמת טורבינות רוח שמסוכנות לעופות ולציפורים. אלון היה בין היוזמים והעורכים של הספר האדום של החולייתנים בישראל בשנת 2002, שנועד כדי לקדם את הידע והפעולות להגנה על מינים בסכנת הכחדה. בשנת 2017 היה בין היה בין היוזמים והעורכים של עדכון הספר האדום של העופות בישראל.

בשנת 2011 הוביל אלון את המהלך המשפטי להכללתן של חוגלות וארנבות ברשימת המינים המוגנים בישראל. המהלך הצליח לאחר שבג"ץ קיבל החלטה לאסור את הצייד של החוגלות והארנבות בישראל **(מקור?)**

בשנת 2018 יזם את פרויקט Start-up Nature, ליצירת בתי גידול לחים מתפקדים על בריכות דגים נטושות, ומאז הוא מוביל אותו. במסגרת הפרויקט הוקמו אתרים במעגן מיכאל במישור החוף ובעמק המעיינות ליד בית שאן.

פרסים

בשנת 2000 זכה אלון בפרויקט מיוחד של מגזין ״טיים״ והוכרז אלון כאחד מגיבורי כדור הארץ“Hero of the Planet”’, יחד נדר אל חטיב מהרשות הפלסטינית על פרויקט חוצה גבולות לשימור הבז האדום **(מקור? דן כתב: לא מצאתי את זה ברשת לדעתי אצל לורנס יש צילום של העיתון)**